અમદાવાદમાં મંગળવારે આઈટી ડિપાર્ટમેન્ટે સપાટો બોલાવ્યો હતો. આવકવેરા ખાતાની અલગ અલગ 10 ટીમોએ પાલડી વિસ્તારમાં એન્ટ્રી ઓપરેટર જિજ્ઞેશ શાહ અને સંજય શાહને ત્યાં દરોડ પાડ્યા હતા. બંને ઓપરેટરોના ઘર અને ઓફિસ પર દરોડા કરવામાં આવ્યા હતા. દરોડાની કાર્યવાહી દરમિયાન આઈટી ડિપાર્ટમેન્ટે અત્યાર સુધી રૂ. 20.70 કરોડની ચલણી નોટો કબજે લીધી છે. આ સાથે જ બેનામી સંપત્તિના અલગ અલગ દસ્તાવેજો પણ મળ્યા છે. સૂત્રો પાસેથી મળેલી માહિતી પ્રમાણે ટેક્સ ચોરીનો આંકડો રૂ. 50 કરોડ સુધી પહોંચવાનો અંદાજ છે. બુધવારે પણ રેડ ચાલુ રાખવામાં આવી શકે છે.